**PRORAČUNSKI KORISNIK: MINISTARSTVO KULTURE I MEDIJA**

**RAZDJEL: 055**

**GLAVA: 05**

**RAZINA: 11**

**RKDP: 00756**

**MATIČNI BROJ: 00931608**

**OIB: 37836302645**

**ŠIFARSKA OZNAKA: 8411**

**BILJEŠKE UZ FINANCIJSKI IZVJEŠTAJ ZA RAZDOBLJE OD**

**1.SIJEČNJA DO 31. PROSINCA 2023. GODINE**

U okviru Glave 05 rashodi su planirani za financiranje Programa 3901 Uređenje djelatnosti kulture, 3903 Muzejsko galerijska djelatnost, 3904 Kazališna i glazbeno scenska djelatnost, 3905 Knjižnična djelatnost, 3906 Programi audiovizualne djelatnosti i medija, 3907 Ostale djelatnosti kulture i 3908 Zaštita kulturnih dobara.

Rashodi za zaposlene, materijalni i kapitalni rashodi iskazani su u okviru aktivnosti Administracija i upravljanje i Informatizacija za Ministarstvo kulture i medija u užem smislu i 19 (devetnaest) konzervatorskih odjela u sastavu.

Osim navedenih rashoda planirana su i sredstva za financiranje programske djelatnosti kroz sljedeće aktivnosti: Osnovna djelatnost udruga u kulturi, Nagrade za postignuća u kulturi, Zdravstveno i mirovinsko osiguranje umjetnika, Programi međunarodne kulturne suradnje i mobilnosti, Godišnja članarina Republike Hrvatske za UNESCO, Operativni program konkurentnosti i kohezija, Programi izgradnje, rekonstrukcije, adaptacije i opremanja kulturne infrastrukture, Program digitalizacije, Matica Hrvatska, DESK Kreativne Europe – kultura, Zaklada Kultura Nova, Sudjelovanje u kulturi i razvoj publike, Hrvatsko povjerenstvo za UNESCO, Operativni program Učinkoviti ljudski potencijali, Programi interdisciplinarnih i novih umjetničkih i kulturnih praksi, Razvoj poduzetništva u kulturnim i kreativnim industrijama, Programi knjige i nakladništva, Knjižnična djelatnost i nabava knjižne građe, Matične službe knjižnica, Informativne usluge HINA-i, Potpora izdavačkoj kući EDIT, Programi dramske, plesne glazbene i glazbeno-scenske umjetnosti, Programi muzejske djelatnosti, Programi vizualne umjetnosti, Programi djelatnosti zaštite, očuvanja i održivog upravljanja kulturnom baštinom, Konzervatorsko arheološka istraživanja, Naknade zaslužnim osobama, Programi za poboljšanje dostupnosti kulturnih sadržaja osobama s invaliditetom, Jamstvena pričuva za program jamstva za kredite za poduzetnike u području kulture i kreativnih industrija, Pulski filmski festival, Stalna izložba crkvene umjetnosti, Nacionalni plan oporavka i otpornosti – kultura, Nadoknada HRT-u za otpis potraživanja nastalih po osnovi RTV pristojbe stradalima u potresu i Program učinkoviti ljudski potencijali 2021. – 2027.

**PR-RAS**

1. **Prihodi poslovanja**: ostvareni su u većem iznosu u odnosu na prethodnu godinu.

Ostvarenje većeg prihoda od Naknada za priređivanje igara na sreću u odnosu na prethodno izvještajno razdoblje je 15%. Ministarstvo kulture i medija nema utjecaja na ostvarenje ovog prihoda, a ostvaruje ih sukladno Uredbi o kriterijima za utvrđivanje korisnika i načinu raspodjele dijela prihoda od igara na sreću za 2023. godinu (NN 31/2023).

Najznačajniji porast evidentiran je kod Pomoći od međunarodnih organizacija te institucija i tijela EU i gotovo u potpunosti se odnosi na sredstva iz Fonda solidarnosti Europske unije odobrenih za financiranje sanacije šteta od potresa. Također se dio spomenutog prihoda odnosi i na sredstva za Nacionalni plan oporavka i otpornosti, Operativni program učinkoviti ljudski potencijali te Operativni program konkurentnost i kohezija.

U odnosu na prethodnu godinu nema odstupanja kod Prihoda od naknada za korištenje nefinancijske imovine (spomenička renta), kojima se financiraju programi zaštitnih radova na nepokretnim spomenicima. Ministarstvo kulture i medija nema utjecaj na ostvarenje ovog prihoda, s obzirom da je donošenje rješenja i naplata u nadležnosti jedinica lokalne i regionalne (područne) samouprave.

Prihodi iz nadležnog proračuna i od HZZO-a na temelju ugovornih obveza u odnosu na prethodno izvještajno razdoblje značajno su veći jer prate rast troškova nastalih u 2023. godini, ali i podmirenje sanacije šteta od potresa nakon završetka korištenja sredstava iz Fonda solidarnosti.

1. **Rashodi poslovanja**: povećanje ukupnih rashoda poslovanja u odnosu na prethodno razdoblje je značajno uvećano, a što je posljedica niže pojašnjenih troškova.

Rashodi za zaposlene u odnosu na prethodno izvještajno razdoblje veći su 22%, a radi uvećanja osnovice za državne službenike i namještenike u travnju 2023. godine te sukladno Odluci o uvećanju koeficijenata složenosti poslova radnog mjesta za vrijeme obavljanja poslova provedbe financijskih doprinosa te poslova koordinacije provedbe financijskih doprinosa iz Fonda solidarnosti Europske unije i Odluci o uvećanju koeficijenata složenosti poslova radnog mjesta za vrijeme obavljanja poslova na provedbi reformi i ulaganja (tim za provedbu reformi i ulaganja) u okviru Nacionalnog plana oporavka i otpornosti 2021. – 2026.

Plaća državnih službenika i namještenika također je u dva navrata povećana u 2023. godini i to temeljem Odluke o isplati privremenog dodatka na plaću državnim službenicima i namještenicima te službenicima i namještenicima u javnim službama (NN 65/2023) s primjenom na isplati plaće za lipanj 2023. koja se isplaćuje u srpnju 2023. i Odluke o isplati dodatka na plaću državnim službenicima i namještenicima (NN 97/2023) s primjenom na isplati plaće za kolovoz 2023. koja se isplaćuje u rujnu 2023. godine.

Doprinosi za obvezno zdravstveno osiguranje također su porasli s obzirom da se obračunavaju u postotnom iznosu na bruto plaću.

Materijalna prava zaposlenika u odnosu na prethodno izvještajno razdoblje veća su 22%, a odnose se na isplate temeljem prava po Kolektivnom ugovoru za državne službenike i namještenike.

Otpremnine kao i iznosi naknada za regres i božićnicu također su isplaćeni u većem iznosu nego prethodne godine.

Materijalni rashodi veći su za 86% u ukupnom iznosu iako su pojedini rashodi značajno smanjeni.

Značajno smanjenje evidentirano je na troškovima Energije radi donesenih mjera Vlade RH za električnu energiju.

Troškovi zakupnina i najamnina uvećani su u odnosu na prethodno izvještajno razdoblje zbog zaprimljenog računa krajem godine koji se odnosi na zakup AUTOCAD licenci te povećanja broja unajmljenih multifunkcionalnih uređaja za ispis, fotokopiranje i skeniranje, nabavljenih u sklopu objedinjene nabave.

Najznačajnije povećanje kod materijalnih rashoda odnosi se na Intelektualne i osobne usluge koje su u 2022. godini iznosile 1.181.896,55 eura, a u 2023. godini 6.783.977,03 eura. Razlika u izvještajnim razdobljima nastala je radi izrade konzervatorskih podloga koje su financirane sredstvima Nacionalnog plana oporavka i otpornosti.

Ostale usluge gotovo dvostruko su uvećane, a najvećim dijelom odnose se na tisak slikovnica prema programu „Rođeni za čitanje“ te na tisak Hrvatskog arheološkog godišnjaka. Preostali iznosi evidentirani na ostalim uslugama su redovni troškovi Ministarstva kao što su usluge pri registraciji vozila, usluge čišćenja te usluge zaštite imovine.

Smanjene su Subvencije trgovačkim društvima, zadrugama, poljoprivrednicima i obrtnicima izvan javnog sektora za dvostruko u odnosu na prethodno izvještajno razdoblje. Subvencije se isplaćuju temeljem javnog poziva koje objavljuje Ministarstvo kulture i medija za financiranje područja iz kulture. Prethodnih godina subvencije su se u najvećem dijelu odnosile na otkup knjiga koji se sada izvršava na način da se sredstva direktno dodjeljuju knjižnicama za nabavu knjižne građe.

Pomoći dane u inozemstvo i unutar općeg proračuna značajno odstupaju u odnosu na prethodno izvještajno razdoblje i gotovo u potpunosti se odnose na

posljedice obnove kulturne baštine oštećene u potresu te na odobrene programe prema Javnom pozivu Ministarstva kulture i medija.

Naknade građanima i kućanstvima na temelju osiguranja i druge naknade veće su 30%. Evidentirane su naknade zaslužnim osobama, doprinosi za mirovinsko i zdravstveno osiguranje samostalnim umjetnicima, nagrade za životno djelo i godišnje nagrade za postignuća u kulturi. Uvećanje se odnosi na doprinose za mirovinsko i zdravstveno osiguranje samostalnih umjetnika radi uvećanja osnovice za obračun doprinosa za obvezna osiguranja za 2023. godinu i uvećanje zakonom propisanog koeficijenta (NN 43/23).

Ostali rashodi koji uključuju tekuće i kapitalne donacije značajno su povećani. Sredstva se isplaćuju temeljem javnog poziva Ministarstva kulture i medija za financiranja iz područja kulture. Najznačajniji iznos evidentiran na Kapitalnim donacijama iz EU sredstava je sanacija šteta od potresa iz Fonda solidarnosti Europske unije.

Kapitalne pomoći iz EU sredstava također se u potpunosti odnose na sanaciju šteta od potresa iz Fonda solidarnosti Europske unije.

Rashodi za nabavu nefinancijske imovine dvostruko su uvećani u odnosu na prethodno izvještajno razdoblje.

Ministarstvo kulture i medija u 2023. godini nabavljalo je informatičku opremu. Nužno je bilo nabaviti servere radi dotrajalosti postojećih servera te radi osiguravanja nesmetanog obavljanja poslova.

Nabavljena su i radna računala koja su također zamijenila već zastarjelu informatičku opremu.

Nabavljen je u 2023. godini i uredski namještaj za Ministarstvo i Konzervatorske odjele.

Temeljem ugovora izvršena je nadogradnja postojećeg sustava računalnih programa.

Izvršena su i dodatna ulaganja na građevinskim objektima u vlasništvu Ministarstva, a odnose se na sanaciju krovišta Konzervatorskog odjela u Osijeku i na građevinske i elektroinstalacijske radove na zgradi Konzervatorskog odjela u Splitu.

**Bilanca**

1. **Imovina:** ukupna imovina evidentirana u poslovnim knjigama Ministarstva kulture i medija iznosi nema značajnijih odstupanja u odnosu na 2022. godinu.

Uvećanja su evidentirana radi nabavljene informatičke opreme i uredskog namještaja te radi provedene revizije u knjižnici Ministarstva i napravljene procjene knjiga.

1. **Potraživanja za prihode poslovanja:** u odnosu na prethodno razdoblje potraživanja su manja za 3% i odnose se na potraživanja za prihode ostvarene od igara na sreću, spomeničke rente i prihode od međunarodnih organizacija koji se prenose u sljedeću godinu.
2. **Obveze:** kod iskazanih obveze značajno je povećanje u odnosu na prethodno izvještajno razdoblje. Iskazane obveze odnose se na nedospjele obveze s dospijećem u 2024. godini.
3. **Izvanbilančni zapisi:** u okviru Izvanbilančnih zapisa iskazana su vozila nabavljena putem leasinga, sudski spor u tijeku i umjetnička djela (slike) na posudbi.

Ministarstvo kulture i medija je od siječnja 2018. započelo izvanbilančno evidentirati obveze za isplate pomoći, donacija i prijenosa na temelju ugovora o dodjeli sredstava korisnicima nakon provedenog javnog poziva za financiranje javnih potreba u kulturi.

Na izvanbilančnoj stavci Sudski sporovi u tijeku evidentiran je spor sa društvom Croatia film d.o.o. (obrazloženje tablica u privitku).

Izvanbilančno su također evidentirana i dana jamstva za Program jamstava za kredite za poduzetnike u području kulture i kreativne industrije.

Evidentirana su i primljena jamstva (garancije, zadužnice) za uredno ispunjenje ugovora.

**Obveze**

1. **Stanje obveza 1. siječnja:** obveze na dan 1. siječnja 2023. godine iznosile su 300.072,60 eura.
2. **Stanje obveza na kraju izvještajnog razdoblja:** stanje obveza na dan 31. prosinca 2023. godine iznosi 1.263.296,57 eura i u cijelosti se odnose na nedospjele obveze na kraju izvještajnog razdoblja jer je Ministarstvo kulture i medija podmirilo sve dospjele obveze u 2023. godini.

**Promjene u vrijednosti i obujmu imovine i obveza**

Promjene u vrijednosti i obujmu imovine odnose se na povećanja imovine za primljena prijenosna računala, njih sedamdeset i pet (75) u sklopu ulaganja C2.2. R2-I2 – Uvođenje modela za hibridni pristup radnome mjestu – pametni model rada Nacionalnog plana oporavka i otpornosti 2021. – 2026. putem Sporazuma o prijenosu osnovnih sredstava bez naknade sa Ministarstvom pravosuđa i uprave.

Iznos smanjenja vrijednosti imovine odnosi se na rashod osnovnih sredstava kroz 2023. godinu.

Zagreb, 26. siječnja 2024.

MINISTRICA

dr. sc. Nina Obuljen Koržinek